section_heading: Opis
paragraph_text: Kako su njegovi srodnički odnosi s drugim pticama potpuno nerazjašnjeni, ova se vrsta najčešće svrstava u zaseban red sa samo jednom porodicom i tom jednom vrstom (monotipična vrsta). Takav status vrsta ima radi nekih osobitosti po kojima se razlikuje od svih drugih ptica: probavni sustav mu je sličan sustavu preživača, a mlade ptice imaju na završetcima palca i kažiprsta kandžice.